Վերջինը, որը կուզենայի նշել, ուղիղ ժողովրդական կառավարում հաստատելու մասին վարչապետի հրապարակ նետած դրույթն է: Դա, անշուշտ, շոյիչ է հրապարակում հավաքված բազմության համար, սակայն ո՛չ մի բազմություն չի կարող հավասարակշռված, պետությանը չվնասելու տեսակետից կարեւոր որոշումներ ընդունել, պետության ուղղակի կառավարում իրականացնել: Հրապարակի էներգետիկան ուրի՛շ է, արբեցնո՛ղ է, մինչդեռ մեզ հիմա ամենից ավելի սթափ դատողություն է պետք... Ամեն ինչ, այդ թվում նաեւ իբրեւ թե գլուխ բարձրացնող հակահեղափոխությունից ունցած չափազանցյալ վախը, նոր կադրերի անփորձությունը, բազմաթիվ այլ դժվարություններ ապագայում կմոռացվեն: Եթե, իհարկե, իմաստություն ունենանք... դրան հասնելո՛ւ...